Отчет за дейността на народно читалище

 „Будител – 1927” село Баячево, община Търговище

за 2020година

І.Библиотечно – информационна дейност

Книжен фонд към 31.12.2020г. – 7047 тома книги, по програма на МК и проект „Българските библиотеки съвременни центрове за четене и информираност” 2020г. набавени книги предимно детска литература необходима за програмите по „Пространство за игра” и българска художествена литература според търсенето от читатели общо 129 книги. Абонамент – 4 заглавия: в.„ Знаме” – регионален, сп. „Журнал за жената”, кн. „Колекция вкусна трапеза” и детска колекция „Оцвети сам”. Брой потребители – 113 от тях до 14г. – 25, общо ползвани библиотечни единици – 2997; книги- 1906, периодика – 868, интернет център 223 интернет ползвания поради епидемиологичната обстановка центъра не работи с потребители от март 2020г. до момента.

Две представяния на книги за деца и възрастни. Ежемесечни витрини за представяне на книги по теми общо – 12бр. информационни табла – 52 бр. за отбелязване на различни празници, бележити дати, зодия, празници през месеца и дейности по месец на читалището.

Информационен център – предлагат се 13 услуги общо за 2020г. са 571 услуги . Най – търсената услуга е попълване на документи по образец – 194 за годината. Въведена е нова услуга – придружаване на лица до институции в града – 23 за годината. Поради силния интернет в читалището 2 – ма студенти успяват да присъстват в онлайн лекциите си.

ІІ. Културно – просветна дейност.

Организирани: бабин ден , Празник на виното и любовта, Международен ден на жената. Празник на целувката, Празник на динята, Празник на усмивката, Ден на учителя. Спортно занимателни игри по програма „библиотека на играчките” месеците юли, август , септември всеки вторник от 16,00 часа в градинката в центъра на селото. Проведен онлайн конкурс „Есен в буркани- туршията която приготвих” 23 участника от цялата страна. Наградният фонд бе изработен от членове на клуб „Красота” – цветни пана, вази, стилизирани шишета и др.

Участия: Конкурс мартеници село Имренчево- ІІІ- та награда за Данай Хасанова; Конкурс „Моето семейство” град Ямбол две награди Айнур Юсеинова и Албена Недева; конкурс „Коледна украса” и рисунка в двете категории награди за „Селото на Дядо Коледа” и рисунката на Айча Ерсанова на 8г. Гражданската инициатива „За чист въздух в село Баячево” бе отложена.

ІІІ Краеведска дейност. Изложбата с предмети от бита „Да се завърнеш в бащината къща” с работно заглавие „От тавана на баба и дядо” бе допълнена с три предмета предоставени от Хюсеин Хюсеинов на 61г. жител на селото. Събирането на предмети продължава в предвид 95 години читалище през 2022г.

ІV. Любителско художествено творчество. Един индивидуален изпълнител на 12г. с репертоар от 6 песни , участия пред местната общност деца и родители. Две изяви за ден на учителя и ден на усмивката.

V. Социална дейност.

През 2020г. животът ни бе в Ковид обстановка, 8 живеещи в чужбина наши жители и членовете на доброволчески клуб „29+” към читалището на Лазаров ден раздадоха на 131 семейства торбички с храна.

VІ. Нови дейности- Услуга ранно детско развитие /БИ, Пространство за игра/; заявка за услуга по телефона на служителя в читалището и разширяване на услугата доставка до дома на книги.

VІІ. Административни дейности.

Читалището за 2020г. има 53 члена, 1 човек назначен на трудов договор с 8 часов ненормиран работен ден, счетоводител на които се плаща по договор за счетоводна услуга. Проведени са общо 5/пет/ заседания на читалищното настоятелство и отчетно изборно събрание на 27.06.2020г.. Работещият участва в месечните сбирки на ОЧС Търговище, осъществява ежемесечните административни дейности.Работещия е участвал в 4 обучения /2 присъствени и 2 онлайн/. Читалищното настоятелство кандидатства към МК за допълваща субсидирана бройка и бе одобрено за 0,25 средствата са за оборудване на „Пространство за игра” според изискванията за работа с деца и психолог – игротерапевт.

 Изготвил:…………….

 / А. Недева/

Председател:………….

 / М. Хасанов/

Отчета е приет на заседание на ЧН на 23.02.2021г.